

## LAZDIJŲ RAJONO SAVIVALDYBĖS ADMINISTRACIJOS

**ŠVIETIMO, KULTŪROS IR SPORTO SKYRIAUS**

**VEDĖJAS**

**ĮSAKYMAS**

**DĖL UGDYMO TURINIO ATNAUJINIMO ĮGYVENDINIMO LAZDIJŲ RAJONO SAVIVALDYBĖJE VEIKLOS PLANO** **2022-2023 METAMS**

2022 m. balandžio d. Nr.

Lazdijai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu bei įgyvendindamas projektą **Nr.** 09.2.1-ESFA-V-726-03-0001 „Skaitmeninio ugdymo turinio kūrimas ir diegimas“, finansuojamą Europos socialinio fondo lėšomis, pagal 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ Nr. 09.2.1-ESFA-V-726 priemonę „Ugdymo turinio tobulinimas ir naujų mokymo organizavimo formų kūrimas ir diegimas“:

1. T v i r t i n u ugdymo turinio atnaujinimo įgyvendinimo Lazdijų rajono savivaldybėje veiklos planą 2022-2023 metams (pridedama).

3. Nurodau, kad šis įsakymas per vieną mėnesį nuo paskelbimo (įteikimo) dienos gali būti skundžiamas pasirinktinai Lietuvos administracinių ginčų komisijos Kauno apygardos

skyriui, adresu: Laisvės al. 36, LT-44240 Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams, adresu: A. Mickevičiaus g. 8A, LT-44312 Kaunas, Lietuvos Respublikos administracinių bylų teisenos įstatymo nustatyta tvarka.

Švietimo, kultūros ir sporto skyriaus vedėjas Dalius Mockevičius

Jūratė Jasiulevičienė, tel. 8 686 52738

|  |  |
| --- | --- |
|  | PATVIRTINTALazdijų rajono savivaldybės administracijosŠvietimo, kultūros ir sporto skyriaus vedėjo 2022 m. balandžio 20 d. įsakymu Nr. ŠV1-24 |

**UGDYMO TURINIO ATNAUJINIMO ĮGYVENDINIMO**

**LAZDIJŲ RAJONO SAVIVALDYBĖJE**

 **veiklos PLANAS 2022–2023 METAMS**

1. **BENDROJI INFORMACIJA**
2. Bendrosios programos – nacionalinio lygmens ugdymo turinį reglamentuojantis dokumentas, padedantis siekti Lietuvos Respublikos švietimo įstatyme nustatytų priešmokyklinio, pradinio, pagrindinio ir vidurinio ugdymo tikslų. Bendrosiose programose apibrėžiami siektini ugdymosi rezultatai, nusakomos mokymo ir mokymosi turinio apimtys, detalizuojami ugdymo rezultatų pasiekimų lygių požymiai. Priešmokyklinio ugdymo turinys padeda siekti numatytų kompetencijų.
3. Bendrosios programos atnaujinamos vadovaujantis Lietuvos Respublikos švietimo įstatymo 5 straipsnyje įtvirtintais švietimo sistemos principais.
4. Pagrindiniai ugdymo turinio atnaujinimo etapai ir terminai:
	1. iki 2022 m. rugsėjo turi būti atnaujintos ir patvirtintos priešmokyklinio, pradinio, pagrindinio ir vidurinio ugdymo programos, o savivaldybių ir mokyklų ugdymo turinio atnaujinimo (toliau - UTA) komandos turi pasirengti veiklos planą, kuris padėtų atrasti geriausius sprendimus ugdymo turiniui „atvesti iki mokinio“.
	2. Iki 2023 m. rugsėjoturi būti sukurtas BUP atvaizdavimo įrankis, parengtos rekomendacijos mokytojams, sukurtas skaitmeninis įrankis mokinių pažangai stebėti, skaitmeninės priemonės, patobulintos mokytojų kompetencijos.
5. Savivaldybės UTA įgyvendinimo Lazdijų rajono savivaldybėje veiklos planą 2022-2023 metams rengia 2021-02-15 Lazdijų rajono savivaldybės administracijos Švietimo, kultūros ir sporto skyriaus vedėjo įsakymu Nr. ŠV1-11 “Dėl darbo grupės sudarymo, įgyvendinant projektą “Skaitmeninio ugdymo turinio kūrimas ir diegimas“(09.2.1-ESFA-V-726-03-0001)” sudaryta įgyvendinimo darbo grupė (toliau - Savivaldybės UTA komanda).

**II. TIKSLAI IR UŽDAVINIAI**

**Tikslas: Telkti** **Lazdijų rajono švietimo bendruomenę pasirengti UTA įgyvendinimui.**

1. **Uždavinys: Pasirengti naujos kokybės ugdymo organizavimui.**
	1. Veiklos:
		1. UTA įgyvendinimo Lazdijų rajono savivaldybėje veiklų koordinavimas;
		2. Mokyklų UTA komandų įveiklinimas.
2. **Uždavinys: Teikti Lazdijų rajono švietimo bendruomenei kolegialią metodinę pagalbą bei paramą.**
	1. Veiklos:
		1. Mokymų pagal atnaujintų Bendrųjų programų (toliau – BP) įgyvendinimo etapus organizavimas;
		2. Sėkmingų profesinių veiklų ir patirčių refleksija;
		3. Veiklų ir aktualios informacijos viešinimas.

**III. UŽDAVINIŲ, VEIKLŲ, RODIKLIŲ IR REZULTATŲ SUVESTINĖ**

|  |  |
| --- | --- |
| 1. | Uždavinys. **Pasirengti naujos kokybės ugdymo organizavimui** |
| 1.1. | Veikla: **UTA įgyvendinimo Lazdijų rajono savivaldybėje veiklų koordinavimas** |
| Poveiklės pavadinimas | Rodiklis | Siektina reikšmė ir rezultatas | Įvykdymo data  | Atsakingi vykdytojai | Pastabos |
| 1.1.1 | Savivaldybės UTA veiklos plano veiklų išdėstymas laiko juostoje  | Parengta ir paviešinta Savivaldybės UTA veiklos plano vizualizacija | 1 laiko juosta  | Iki 2022-05-01 | Savivaldybės UTA komanda, vadovauja Alma Burbaitė |  |
| 1.1.2. | Savivaldybės UTA komandos susitikimai, skirti aktualios informacijos UTA ir BP aptarimui | Savivaldybės UTA komandos susitikimų skaičius | Ne mažiau kaip 1 susitikimas per ketvirtį | 2022-2023 | Savivaldybės UTA komanda, vadovauja Eglė Mačionienė | UTA komandaaptaria aktualijas, numato tolesnius veiksmus |
| 1.1.3. | Susitikimų ir diskusijų su Bendrojo ugdymo mokyklų (toliau – UTA mokyklos) komandomis dėl UTA organizavimo | Susitikimų ir diskusijų skaičius  | Ne mažiau kaip 1 susitikimas per ketvirtį | 2022-2023 | Savivaldybės UTA komanda, vadovauja Jūratė Jasiulevičienė | Susitarimai dėl ugdymo turinio atnaujinimo galimybių |
| 1.1.4. | Situacijos analizė: duomenų dėl priemonių/pagalbos poreikio mokykloms, ruošiantis įgyvendinti UTA, rinkimas ir apibendrinimas | Mokyklų, dalyvavusių apklausoje, procentinė išraiška | 100 % mokyklų | Iki 2022-05-312023 m. balandis (pakartotinė apklausa) | Savivaldybės UTA komanda, vadovauja Edita Pavasarienė | Atlikta situacijos analizė |
| 1.2. | Veikla: **Mokyklų UTA komandų įveiklinimas** |
| Poveiklės pavadinimas | Rodiklis | Siektina reikšmė ir rezultatas | Įvykdymo data arba terminas | Atsakingi vykdytojai | Pastabos |
| 1.2.1 | Bendrojo ugdymo mokyklų komandų dėl UTA įgyvendinimo sudarymas | Suformuotų Mokyklų UTA komandų skaičius  | 8 Mokyklų UTA komandos | Iki 2022-04-30 | Mokyklų vadovai,Jūratė Jasiulevičienė | Sudarytos Mokyklų UTA komandos |
| 1.2.2. | Mokyklų UTA veiklų planų 2022–2023 metams parengimas | Parengtų mokyklų UTA veiklos planų skaičius | 8 mokyklų UTA veiklos planai | Iki 2022-06-30 | Mokyklų UTA komandos,Eglė Mačionienė | Suplanuotos veiklos ir priemonės sėkmingam atnaujintų BP diegimui |
| 2. | Uždavinys: **Teikti Lazdijų rajono švietimo bendruomenėms kolegialią metodinę pagalbą bei paramą**  |
| 2.1. | Veikla. **Mokymų pagal atnaujintų Bendrųjų programų (toliau – BP) įgyvendinimo etapus organizavimas** |
| Poveiklės pavadinimas | Rodiklis | Siektina reikšmė ir rezultatas | Įvykdymo data arba terminas | Atsakingi vykdytojai | Pastabos |
| 2.1.1. | Atsižvelgiant į atliktą situacijos analizę, parengtos ir įgyvendintos ilgalaikės kvalifikacijos tobulinimo programos, atliepiančios BP įgyvendinimą | Mokymuose dalyvavusių pedagogų procentinė išraiška nuo visų savivaldybės bendrojo ugdymo pedagogų | 2022 m. ≥ 50 %2023 m. ≥ 80 % | 2022-2023 | VšĮ Lazdijų švietimo centras |  |
| 2.2. | Veikla. **Sėkmingų profesinių veiklų ir patirčių refleksija** |
| 2.2.1. | Kolegialaus mokymo(si), remiantis profesinės dalykinės sėkmės pavyzdžiais ir patirtimi, organizavimas, BP įgyvendinimo sklaida savivaldybės mokomųjų dalykų metodiniuose būreliuose  | Renginių skaičius | 2022 m. ≥ 182023 m. ≥ 18 | 2022-2023 | VšĮ Lazdijų švietimo centras | Savivaldybėje veikia 18 mokomųjų dalykų metodinių būrelių |
| 2.2.2. | Sukurtas profesinės patirties bankas [www.svietimocentras.lt](http://www.svietimocentras.lt) | Paviešintų profesinių patirčių skaičius | 2022 m. ≥ 80 proc. pedagogų iš kiekvienos mokyklospaviešins po 1 profesinę patirtį 2023 m. ≥ 80 proc. pedagogų iš kiekvienos mokyklospaviešins po 1 profesinę patirtį  | 2022-2023 | Mokyklos, VšĮ Lazdijų švietimo centras  | Sėkmingų mokytojų / mokyklųpraktikų dirbant pagal atnaujintas BP viešinimas(Paviešintos profesinės patirties nuorodos) |
| 2.3. | Veikla. **Veiklų ir aktualios informacijos viešinimas** |
| 2.3.1. | Sukurti internetinę erdvę, skirtą savivaldybės ir mokyklų UTA komandų komunikacijai ir informacijos sklaidai | Sukurta internetinė erdvė | 1 erdvė | Iki 2022-06-01 | VšĮ Lazdijų švietimo centras | Savalaikis švietimo bendruomenės informavimas- prielaida sėkmingam pokyčių valdymui.  |
| 2.3.2. | Organizuoti apibendrinamąjį renginį dėl UTA | Organizuotas apibendrinamasis renginys | 1 renginys | 2023 m. II-III ketvirtis | VšĮ Lazdijų švietimo centras,UTA komanda |  |

**IV. PLANO ĮGYVENDINIMO STEBĖSENA**

UTA komanda stebi bei vertina, ar įgyvendinami tikslai ir priemonės, ar pasiekti laukiami rezultatai. Plano įgyvendinimo rezultatai pristatomi Lazdijų rajono švietimo įstaigų vadovų pasitarimuose ne mažiau kaip vieną kartą per metus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_